960.100

Lescha davart la promoziun da la transfurmaziun digitala en il Grischun (LTD)

dals 18-06-2020 (versiun dals 01-01-2021)

Il Cussegl grond dal chantun Grischun1),

sa basond sin l'art. 31 al. 1 da la Constituziun chantunala2), suenter avair gì invista da la missiva da la Regenza dals 10 da favrer 20203),

concluda:

Intent e finamiras

Art.  1 1 Questa   lescha   ha   l'intent   da   promover   la   transfurmaziun   digitala   en   il   chantun Grischun, en spezial per:

a)

augmentar   la   cumpetitivitad   e   la   forza   innovativa   dal   Grischun   sco   lieu economic;

render pli attractiv il Grischun sco lieu d'abitar e sco lieu economic; u avrir potenzials supplementars da valurisaziun en il Grischun.

b)

c)

Credit d'impegn general

Art.  2 1 Per promover la transfurmaziun digitala en il chantun Grischun en il senn da questa lescha conceda il Cussegl grond in credit d'impegn general da 40 milliuns francs.

2 Il Cussegl grond fixescha quest credit en atgna cumpetenza.

Instruments da promoziun

Art.  3 1 Per promover la transfurmaziun digitala po il chantun, resguardond la neutralitad areguard la concurrenza:

a)

conceder   contribuziuns   a   projects   d'interpresas   sco   er   d'instituziuns   e d'organisaziuns;

1) PCG 2019/2020, 798 2) DG 110.100 3) pagina 1007 * tabellas da las modificaziuns a la fin dal relasch

1

960.100

b)

c)

realisar e finanziar agens projects ed atgnas mesiras, nun che quels e quellas stoppian vegnir finanziads tenor autras basas legalas;

constituir cooperaziuns u sa participar ad instituziuns, ad organisaziuns u a purtaders e cofinanziar quellas e quels per realisar projects.

Dimensiun da la promoziun

Art.  4 1 Contribuziuns   pon   vegnir   concedidas   en   la   dimensiun   da   maximalmain   50 pertschient dals custs d'investiziun e da maximalmain 50 pertschient dals custs da gestiun per ils emprims 5 onns da gestiun.

2 Agens   projects   ed   atgnas   mesiras   dal   chantun   pon   vegnir   finanziads cumplainamain dal chantun. La finanziaziun dal manaschi è limitada a maximalmain 5 onns.

3 En   cas   da   cooperaziuns   e   da   participaziuns   po   il   chantun   cofinanziar   durant maximalmain 5 onns la part dals custs che sa chatta en ses interess.

Organisaziun professiunala

Art.  5 1 Per   promover   la   transfurmaziun   digitala   nominescha   il   chantun   in'organisaziun professiunala interdisciplinara ch'ademplescha cunzunt las suandantas incumbensas:

a)

b)

c)

d)

e)

identifitgar, inizialisar, accumpagnar e coordinar projects da digitalisaziun;

sustegnair il chantun en sias incumbensas tenor questa lescha;

examinar la realisabladad e l'efficacitad da projects da digitalisaziun;

far recumandaziuns da promoziun;

porscher   in   post   da   consultaziun   per   organisaziuns   da   branscha   pertutgant dumondas davart la transfurmaziun digitala e davart projects da digitalisaziun.

2 Il chantun deleghescha questas incumbensas a terzas parts. Per quest intent po el fundar – ensemen cun terzas parts – in purtader u sa participar ad in tal.

Giurisdicziun

Art.  6 1 Cunter   decisiuns   dals   Departaments   davart   prestaziuns   da   promoziun,   per   las qualas i n'exista nagin dretg, poi vegnir fatg recurs tar la Regenza. Quella decida definitivamain.

Rapports

Art.  7 1 La Regenza suttametta al Cussegl grond mintga onn in rapport davart las activitads e davart las surdadas en il rom da questa lescha.

Valur temporala da la lescha

Art.  8 1 La   lescha   vala   fin   ch'il   credit   d'impegn   general   è   consumà   u   fin   ch'el   scada, maximalmain fin ils 31 da december 2030.

2

960.100

Tabella da las modificaziuns - tenor conclus

Conclus 18-06-2020

Entrada en vigur 01-01-2021

Element relasch

Modificaziun emprima versiun

Publicaziun en la CUL 2020-066

3

960.100

Tabella da las modificaziuns - tenor element

Element relasch

Conclus 18-06-2020

Entrada en vigur 01-01-2021

Modificaziun emprima versiun

Publicaziun en la CUL 2020-066

4